Publication: Magyar Közlöny
Issue: MK-2007-174 (Year: 2007, Number: 174)
Era: 2004-2010
Section: A biztosíték kizárólag az 57/2005. (III. 30.) Korm. rendelettel módosított, a mezõgazdasági és élelmiszer-ipari termékekhez kapcsolódó biztosítékrendszer szabályairól szóló 17/2004. (II. 13.) Korm. rendeletben, valamint a 9/2004.
Paragraph Index: 1962

A biztosíték kizárólag az 57/2005. (III. 30.) Korm. rendelettel módosított, a mezõgazdasági és élelmiszer-ipari termékekhez kapcsolódó biztosítékrendszer szabályairól szóló 17/2004. (II. 13.) Korm. rendeletben, valamint a 9/2004. (IV. 28.) MVH közleményben meghatározottak szerinti formában nyújtható. A készpénzbiztosíték letétele az MVH 10032000-00287560-00000024 számú Magyar Államkincstárnál vezetett biztosíték számlájára történõ átutalással történik. A befizetõnek az átutalási megbízáson a bank által elõírt adatokon kívül a „Közlemény” rovatban fel kell tüntetnie a befizetõ nevét, ügyfél-regisztrációs számát, illetve a biztosítékfizetési kötelezettség ügylettípusát: „intervenciós felajánlás”. Amennyiben az ajánlattevõ bankgaranciát kíván igénybe venni, abban az esetben a bankgarancia tervezetét az MVH Pénzügyi Igazgatósága Biztosíték- és Követeléskezelési Osztálya fax számára (+36-1/475-2116) elõzetes egyeztetés, illetõleg ellenõrzés céljából küldheti meg. A tervezeten mindenképpen fel kell tüntetni az ajánlattevõ elérhetõségét. IV. Döntés az ajánlat formai elfogadásáról Amennyiben az ajánlat nem a 2. mellékletben meghatározott formanyomtatványon érkezett be, az MVH azt érdemi vizsgálat nélkül elutasítja. Amennyiben az ajánlat hiányosan lett kitöltve vagy nem küldték be a szükséges mellékleteket, az MVH a felajánlót hiánypótlásra szólítja fel. A hiányok pótlását a hiánypótlási felhívásban megjelölt határnapig kell teljesíteni. Az intervenciós idõszakon kívül benyújtott ajánlatokat az MVH elutasítja. Az MVH a felajánlást akkor is elutasítja, ha a felajánló a hiánypótlást a hiánypótlási felhívásban szereplõ határidõre nem vagy hiányosan teljesíti. A formailag ellenõrzött ajánlatok elfogadásáról a gabona felajánlás helye szerint illetékes Megyei Kirendeltség értesítést küld az érintett felajánló részére. Gabonafélénként azonban erre különbözõ idõpontokban kerül sor:

Source: https://magyarkozlony.hu/hivatalos-lapok/f5c4fc7f61cab49f726e770d226b1c4fd9e3e04d/dokumentumok/b0b6c42cdfcb94e2e22ccfd00c85797b669eb24c/letoltes